ΠΈΡΑ ΑΠΌ ΤΟ ΓΡΆΜΜΑ ΤΟΥ ΝΌΜΟΥ
Θεούλη μου.
ΤΟ ΕΧΕΙΣ!
Ναι;
Κύριε Γιουν,
η κυρία Σολ είναι εδώ.
Ο Χας είναι δυνατός και έχει ήδη αναρρώσει αρκετά σε μια μέρα.
Είπα ότι θα τον πάρω.
Έτσι κι αλλιώς πήγαινα στο κέντρο.
Θα τον πάρω για την ώρα.
Όχι στο ξενοδοχείο.
Είναι μακριά.
Γιατί όχι στο ξενοδοχείο;
Δεν είναι μακριά.
Εντάξει.
Κάνε ό,τι θέλεις.
Σχετικά με αυτό που είπα χθες…
Ας μη μιλάμε γι' αυτό πια.
Δεν θέλω να μιλάω για κάτι
τόσο άσκοπο.
Καταλαβαίνω.
Το σκέφτηκα πολύ.
Θα ήταν καλύτερα
αν φρόντιζες εσύ τον Χας.
Είσαι σίγουρη;
Υπό έναν όρο.
Ποιον;
Είτε είναι συγκάτοικος
ή σύζυγος, θέλω να βρεις κάποια για να τον μεγαλώσετε μαζί.
Τότε θα έχεις την κηδεμονία. Τι λες;
Σύμφωνοι.
Η Χαρτ Λότζικ δεν ταιριάζει χειροκίνητα όπως παραδοσιακές εταιρείες γνωριμιών.
Χρησιμοποιούμε ΤΝ για ανάλυση πληροφοριών
του ιδανικού τύπου και σας ταιριάζει αυτόματα.
Μετατρέπουμε τις προτιμήσεις σας σε δεδομένα
και προτείνουμε τα ιδανικά ταίρια για εσάς.
Χαρακτηριστικό είναι ότι συναντιέστε χωρίς να δείτε φωτογραφία ή προφίλ.
Ραντεβού στα τυφλά, όπως υποδηλώνει ο όρος.
Συναντιούνται χωρίς να δουν φωτογραφία;
Το ποσοστό επιτυχίας είναι υψηλότερο
χωρίς καμία πληροφορία.
Και δεν περιορίζουμε τα ραντεβού όπως κάνουν οι παραδοσιακές εταιρείες,
ώστε να συναντήσετε τα ταίρια σας χωρίς πίεση.
Όσο το επιτρέπει το πρόγραμμά σας,
έχετε απεριόριστα ραντεβού τον χρόνο.
Θα θέλατε…
Μαμά, πρέπει να κάνω πιπί.
Πήγαινε στον μπαμπά.
- Κατάλαβα. - Ναι.
Ελέγχετε τα μέλη σας, σωστά;
Φυσικά!
Κάνουμε αυστηρή χειροκίνητη επαλήθευση.
ΣΑΣ ΑΓΑΠΩ
Πρέπει να φύγω.
Έχω μια συνάντηση από κοντά και θα γυρίσω σπίτι.
Τότε θα πάρεις τον Μιν επιστρέφοντας;
Γιατί;
Πιθανότατα θα δειπνήσω με τον Σανγκ Μιν.
Ώστε έτσι;
Σκεφτόμουν να φάμε δείπνο οι τρεις μας οικογενειακά.
- Ας το κάνουμε αύριο. - Εντάξει.
Είσαι ακόμα στο στάδιο της συζήτησης
ή προχωρούν τα πράγματα;
Δεν θέλω να συζητήσω τα προσωπικά μου.
Είσαι ο νόμιμος σύζυγός μου. Είναι περίεργο.
Εντάξει. Φεύγω.
Γεια.
Γύρισα.
Πού ήσουν;
Ο Μιν είπε ότι έβγαλες την ανακύκλωση.
Πού είναι ο Μιν; Κοιμάται;
Ναι.
Έχεις πιει;
Ναι, λιγάκι.
Λοιπόν…
για τη συγκατοίκησή μας…
Είσαι σίγουρη ότι είναι εντάξει;
Τι συμβαίνει;
Εγώ…
Νομίζω
ότι έχω αισθήματα για σένα.
Όταν σε σκέφτομαι με άλλον άντρα,
ζηλεύω
και νιώθω
κάτι καυτό
- να βράζει εδώ μέσα. - Μιν-τσαν.
Αυτό είναι παραβίαση συμβολαίου.
Η συμφωνία για κοινή ανατροφή
δεν έχει πραγματικό νόημα στην Κορέα.
Τι λες τώρα;
Είσαι σίγουρη ότι κάνουμε το σωστό;
Νομίζεις ότι είμαστε πραγματικά
ευτυχισμένοι μαζί
χωρίς αγάπη;
Η αγάπη είναι ένα συναίσθημα που αλλάζει με τον καιρό.
Μια οικογένεια χτισμένη στο συναίσθημα
θα σε κάνει δυστυχισμένο και θα καταλήξει σε διαζύγιο.
Δεν θέλω
να μεγαλώσω τον Μιν ως χωρισμένη.
Νομίζω
ότι σ' αγαπώ πραγματικά.
Συγγνώμη.
Δεν θέλω να διαλύσω
την οικογένειά μας.
Εντάξει.
Τότε,
πρέπει να πάρουμε διαζύγιο.
Λυπάμαι πολύ,
αλλά δεν θέλω να ζήσω σε μια οικογένεια χωρίς αγάπη.
Θέλω να είμαστε αληθινό ζευγάρι.
ΚΕΦΑΛΑΙΟ 12 ΠΕΡΑ ΑΠΟ ΤΟΝ ΟΡΚΟ ΤΗΣ ΑΓΑΠΗΣ
Παραβίαση συμβολαίου;
Τι είδους παραβίαση συμβολαίου;
Συμφωνίας για από κοινού ανατροφή.
Συμφωνήσαμε να μεγαλώσουμε το παιδί μαζί χωρίς συζυγική σχέση.
Δεν είμαι σίγουρη ότι καταλαβαίνω.
Ο Μιν-τσαν κι εγώ
παντρευτήκαμε χωρίς αγάπη.
Πιστεύοντας ότι ένας τέτοιος γάμος θα ήταν πιο σταθερός,
κάναμε παιδί με εξωσωματική και δεν μπλέκουμε στη ζωή του άλλου.
Οπότε, δεν υπήρξε σωματική επαφή με τον σύζυγό σας;
Όχι. Ούτε μία φορά.
Γνώρισα τον Μιν-τσαν στις ΗΠΑ,
όπου βρήκα ανθρώπους σαν εμάς,
που πίστευαν ότι η αγάπη μπορεί να καταστρέψει έναν γάμο.
Υπήρχε μια πλατφόρμα που συνέδεε τέτοιους ανθρώπους
και εκεί τον γνώρισα.
Κατάλαβα.
Ο Μιν-τσαν κι εγώ μεγαλώσαμε
σε χωρισμένες οικογένειες.
Έχοντας βιώσει από πρώτο χέρι
πόσο ασταθής μπορεί να είναι ένας γάμος από αγάπη,
μπήκαμε στην πλατφόρμα.
Στις ΗΠΑ, ανάλογα με την πολιτεία,
τέτοιες συμβάσεις αναγνωρίζονται νομικά.
Οι πιθανότητες είναι λίγες να αναγνωριστεί τέτοιο συμβόλαιο από κορεατικό δικαστήριο.
Αν βρεθεί ότι ένα τέτοιο συμβόλαιο είναι ενάντια στη δημόσια τάξη και ηθική,
μπορεί να κηρυχθεί άκυρο.
Τι εννοείτε ακριβώς με αυτό;
Εννοώ τις βασικές ηθικές αξίες και τη δημόσια τάξη της κοινωνίας.
Όπως ένα "συμβόλαιο παλλακίδας" ενάντια στο μονογαμικό σύστημα
ακυρώθηκε επειδή παραβίαζε τη δημόσια τάξη και την ηθική.
"Παλλακίδας";
Ναι.
Μια άλλη υπόθεση που αφορούσε σύμβαση στην οποία
ένας παντρεμένος συμφώνησε να παντρευτεί άλλη μετά το διαζύγιο,
κηρύχθηκε άκυρη για παραβίαση της ηθικής και της κοινωνικής τάξης.
Αλλά το συμβόλαιό μας δεν είναι κάτι περίεργο.
Το να έχεις παλλακίδα ή να συμφωνείς να παντρευτείς κάποιον άλλον,
είναι ενάντια στη βασική ηθική.
Απλώς βρήκαμε μια καλύτερη μορφή γάμου
που δεν βασίζεται σε ατελή συναισθήματα.
Καταλαβαίνω.
Το δικαστήριο, όμως,
θα το θεωρήσει ως θεμελιώδη άρνηση
της παραδοσιακής έννοιας του γάμου,
καθώς η σεξουαλική ένωση και οι συναισθηματικοί δεσμοί θεωρούνται
απαραίτητοι για μια γαμήλια σχέση.
Κατάλαβα.
Αλλά γιατί το θεωρείτε παραβίαση συμβολαίου;
Ο σύζυγός μου κατέληξε να με ερωτευτεί.
Θέλει να γίνουμε σαν τα άλλα παντρεμένα ζευγάρια.
Και δεν ενδιαφέρομαι.
Τώρα, θέλει να χωρίσουμε.
Αλλά δεν θέλω να χωρίσουμε.
Μ' αρέσει όπως είναι τα πράγματα τώρα,
όπως συμφωνήσαμε στο συμβόλαιο.
Είτε είναι συγκάτοικος
ή σύζυγος, θέλω να βρεις κάποια για να μεγαλώσετε μαζί τον Χας.
Τότε θα έχεις την κηδεμονία.
ΓΡΑΦΕΙΟ ΓΝΩΡΙΜΙΩΝ
ΧΑΡΤ ΛΟΤΖΙΚ ΥΠΗΡΕΣΙΕΣ ΓΝΩΡΙΜΙΩΝ
ΕΡΕΥΝΑ
ΑΙΤΗΜΑ
ΟΝΟΜΑΤΕΠΩΝΥΜΟ ΓΙΟΥΝ ΣΟΚ-ΧΟΥΝ
ΑΡΙΘΜΟΣ ΤΗΛΕΦΩΝΟΥ
ΑΙΤΗΜΑ
ΥΠΟΒΟΛΗ ΑΙΤΗΜΑΤΟΣ
Η Μιν-Τζι είπε ότι είστε Δ/νων Σύμβουλος ενός γραφείου γνωριμιών.
Ναι, είμαι.
Λειτουργεί με πιο προοδευτικό τρόπο από τα παραδοσιακά.
Αυτό είναι το φυλλάδιο του γραφείου μου. Διάβασε.
ΧΑΡΤ ΛΟΤΖΙΚ
Ίσως είναι νωρίς για να σκέφτεσαι τον γάμο,
αλλά ίσως είναι η ώρα.
Έπεισα και τη Μιν Τζι να το κάνει.
Μου το είπε.
Έχουμε έκπτωση για γνωστούς.
Εντάξει.
Είναι μάλλον ειρωνικό
κάποια που δεν πιστεύει στην αγάπη να είναι στον χώρο γνωριμιών.
Γι' αυτό τη διευθύνω.
Η αγάπη είναι συναισθήματα, ο γάμος πραγματικότητα.
Δεν είναι μια υπόσχεση για παντοτινή αγάπη
αλλά απλώς μια σύμβαση ζωής για να ζήσουμε μαζί.
Όταν ζούμε μαζί για μια ζωή, η συμβατότητα είναι πιο σημαντική από τα συναισθήματα.
Οι γνωριμίες μέσω φίλων είναι περιορισμένες.
Δεν είναι εύκολο να βρεις κάποιον που ταιριάζετε, τυχαία.
Σε ένα γραφείο γνωριμιών,
έχεις πρόσβαση σε πολύ μεγαλύτερη ομάδα,
έτσι έχεις πολλές πιθανότητες.
- Ανυπομονώ να δουλέψουμε μαζί. - Κι εγώ.
Τι μου λες.
Πώς μπορεί να κάνει παιδί χωρίς επαφή;
Είναι η Παρθένος Μαρία;
Εξωσωματική γονιμοποίηση.
Αυτό το πράγμα για τα στείρα ζευγάρια;
Δεν είναι αποκλειστικά για αυτά.
Δηλαδή λες ότι ο σύζυγος θέλει διαζύγιο επειδή…
Επειδή ερωτεύτηκε τη γυναίκα του.
Δεν είναι περίεργο;
Θέλει διαζύγιο επειδή την αγαπάει;
Τι θέλει η πελάτισσα;
Θέλει να επιβάλει νομικά τη συμφωνία για την από κοινού ανατροφή.
Θέλει επίσης να διεκδικήσει την ποινή ενός δισ. γουόν βάσει συμβολαίου.
Ο πραγματικός σκοπός δεν είναι τόσο η αποζημίωση,
όσο να τη χρησιμοποιήσει ως μοχλό
για να αποφύγουν το διαζύγιο και να μην αλλάξει τίποτα.
Αλλά οι δικαστές θα το δουν ως έγκυρη σύμβαση;
Της είπα ότι μπορεί να ακυρωθεί αν θεωρηθεί
ενάντια στη δημόσια τάξη.
Με τσαντίζει.
Ποιο;
Βλέπετε,
παραβιάζει τον ιερό θεσμό του γάμου.
Μην προβάλλετε τόσο πολύ τα συναισθήματά σας.
Αυτό έκανα;
Πολλά παντρεμένα ζευγάρια έχουν σχέσεις και γάμους χωρίς σεξ.
Ζευγάρια μόνο για επίδειξη.
Αλλά αυτοί οι άνθρωποι άφησαν εξαρχής έξω τα συναισθήματα με σύμβαση.
Τα ζευγάρια το κρύβουν για επίδειξη.
Ουσιαστικά, δεν διαφέρει. Ένας γάμος χωρίς αγάπη.
Όχι.
Θα ήταν ερωτευμένοι στην αρχή, άρα είναι γάμος όπου η αγάπη ξεθώριασε.
Ίσως ο γάμος δεν είναι το αποκορύφωμα της αγάπης, αλλά η διαδικασία εξάντλησής της.
Κοιτάξτε τους εαυτούς σας.
Γιατί είστε τόσο αρνητικοί με τον γάμο;
Δεν μιλάω για το πώς σκέφτομαι.
Απλώς λέω πώς είναι αυτές τις μέρες.
Οι άνθρωποι λένε μισοαστεία ότι ο γάμος πρέπει να ανανεώνεται κάθε 20 χρόνια.
Όταν άρχισε ο γάμος ως θεσμός, οι άνθρωποι ζούσαν μόνο μέχρι τα 50 ή 60.
Σήμερα, που ζούμε μέχρι τα 100,
η ιδέα να αγαπάς μόνο ένα άτομο για όλη σου τη ζωή
φαίνεται λίγο ουτοπική.
Η ημερομηνία λήξης μάς κάνει να προσπαθούμε πολύ…
Ας είναι.
Δεν με νοιάζει πώς ζουν οι άλλοι ή τι σκέφτονται.
Θέλω να παντρευτώ κάποια που αγαπώ βαθιά,
να τη γεμίσω με αγάπη
κι όταν γεράσω, θα προσπαθήσω να…
Εντάξει. Φτάνει.
Τι λέτε, κύριε Γιουν;
Είναι λογικό να παντρευτεί κανείς
μόνο για να αποκτήσει και να αναθρέψει ένα παιδί
χωρίς οικειότητα ή στοργή;
Μερικοί σκέφτονται ακόμη και γάμο για να αποκτήσουν σκύλο.
Ορίστε;
Βλέπετε,
η αγάπη είναι ένα συναίσθημα
και τα συναισθήματα αλλάζουν ανά πάσα στιγμή.
Από την άλλη πλευρά,
ο γάμος είναι μια ισόβια σύμβαση και αναπόφευκτα υπάρχει κενό μεταξύ τους.
Έτσι μπορώ να καταλάβω γιατί κάποιος θα επέλεγε να φτιάξει μια οικογένεια
με την ευθύνη της από κοινού ανατροφής,
αντί να βασίζεται στην αβεβαιότητα των συναισθημάτων.
Είναι απρόσμενο, να το λέει αυτό ένας ρομαντικός.
Ρομαντικός;
Ο κύριος Γιουν;
- Όχι πια, προφανώς. - Όχι.
Τέλος πάντων, θέλω να αναλάβω αυτήν την υπόθεση.
Η δημόσια τάξη και ηθική δεν είναι σταθερές έννοιες.
Γίνονται κατανοητές διαφορετικά ανάλογα με την εποχή και τους κοινωνικούς κανόνες.
Πιστεύω ότι ο γάμος
πρέπει να θεωρηθεί με διαφορετικούς τρόπους τώρα.
Μπορώ να αναλάβω αυτήν την υπόθεση;
Ναι.
Θα συμμετέχω κι εγώ.
- Προχωρήστε. - Θεέ μου.
Πείτε μου αν νιώθεις πόνο.
Εντάξει.
Νόμιζα ότι θα πονέσει, αλλά δεν πονάει.
Είδατε;
Αυτή είναι η πιο δημοφιλής θεραπεία τώρα.
Θα δείτε βελτίωση
αν κάνετε τακτικά τη θεραπεία.
Ωραία, ευχαριστώ.
- Χαίρομαι πολύ. - Θα τους συστήσω.
Κυρία Χο Μιν-τζονγκ εδώ!
- Γεια σας. - Γεια.
Αυτή είναι η φίλη μου, Λι Γκιονγκ-χι.
Είναι η μεγάλη αδελφή του Τζιν-γου.
Τι κάνεις;
- Χάρηκα. - Κι εγώ το ίδιο.
Εσύ είσαι ο λόγος που έκανα μια νέα αρχή στη ζωή μου.
Σκέφτηκα να σε κεράσω για τη νίκη
και να καλέσω και την Γκιονγκ-χι,
αφού αυτή σε σύστησε σ' εμένα.
Υπέροχα.
Παρακαλώ.
Ώστε εσύ και ο Τζιν-γου δουλεύετε στην ίδια ομάδα;
Ναι, ξεκινήσαμε εδώ μαζί, οπότε τα πάμε καλά.
Κατάλαβα.
Τότε πρέπει να είσαι περίπου στην ίδια ηλικία.
Ίδια ηλικία, προφανώς.
Με τον Τζιν-γου;
Όχι.
- Μ' εμάς. - Είσαι σοβαρή;
- Είσαι 42; - Ναι.
Πρέπει να φροντίζεις πολύ καλά τον εαυτό σου.
Νόμιζα ότι εσύ και ο Τζιν-γου είχατε μόνο ένα-δύο χρόνια διαφορά.
Αλλά δέκα χρόνια διαφορά;
Πώς και δεν έχεις καθόλου ρυτίδες;
Η επιδερμίδα σου είναι καταπληκτική.
Είναι επειδή πήγα στη δερματολόγο χθες.
Αλήθεια;
Γι' αυτό λάμπεις!
Τι έκανες;
Μια θεραπεία για τις κηλίδες ηλικίας.
Μετά φαίνονται πιο ανοιχτόχρωμες
και η υφή του δέρματός μου είναι καλύτερη.
Με αυτήν τη διαφορά των δέκα ετών,
ο Τζιν-γου πρέπει να σου φαίνεται σαν μωρό.
Όχι ιδιαίτερα.
Είναι μωρό για σένα.
Ο Τζιν-γου είναι 32 τώρα.
- Το ξέρω. - Ναι.
Καιρός είναι να παντρευτεί,
αλλά δεν υπάρχουν νέα.
Δεν έχει φιλενάδα;
Δεν νομίζω.
Αλήθεια;
Λοιπόν,
δεν είμαι τόσο σίγουρη.
Κυρία Χο,
σε παρακαλώ να φροντίσεις τον αδερφό μου
σαν μεγάλη αδελφή.
Αν ξέρεις κάποια καλή, μπορείς να του συστήσεις…
Υποθέτω ότι οι γνωστές σου είναι μεγαλύτερές του.
Δεν είναι;
Έτσι νομίζω.
Γιατί να μη γνωρίσει μεγαλύτερη;
Σοβαρολογείς; Ο Τζιν-γου δεν συμπαθεί τις μεγαλύτερες γυναίκες. Ούτε κι εγώ.
Δεν το εγκρίνουν στην οικογένεια.
Μερικά χρόνια διαφορά είναι εντάξει.
Δεν υπάρχει περίπτωση. Πρέπει να κάνουν ένα μωρό.
- Σωστά, μωρό. - Ναι.
- Αυτό είναι καλό. - Αυτό το μέρος είναι διάσημο.
Καλή απόλαυση.
Ευχαριστώ.
Τι έγινε;
Σχετικά με το δείπνο μας…
- Ναι; - Ξέχασα ότι είχα κανονίσει.
Τι είχες κανονίσει;
Κάτι είχα κανονίσει.
Ας δειπνήσουμε κάποια άλλη φορά.
Τι πρόβλημα έχει;
Γεια, Γκιονγκ-χι.
Ναι.
Πότε;
Με την κα Χο;
Ας μιλήσουμε για λίγο.
Αλήθεια έχεις κανονίσει απόψε;
Ναι.
Μη λες ψέματα.
Γιατί δεν είπες ότι γνώρισες την αδελφή μου;
Τι σου είπε για να με αποφύγεις πάλι;
Δεν είπε πολλά.
Ξέρουμε και οι δύο για τι πρόκειται.
Προσπάθησα να το αγνοήσω, αλλά δεν μπορώ.
Εντάξει. Είσαι δέκα χρόνια μεγαλύτερή μου.
Είσαι χωρισμένη με παιδί.
Αλλά ακόμα σ' αγαπώ.
Θα παίζεις κρυφτούλι κάθε φορά που το συζητάμε;
Αν αρχίσεις τα ραντεβού τώρα, μετά ο γάμος.
Αλλά ταιριάζουμε καθόλου;
Βγες ραντεβού χωρίς προϋποθέσεις,
- αλλά ο γάμος διαφέρει. - Προϋποθέσεις;
Κοίτα.
Ο γάμος είναι κάτι που κάνεις όταν είσαι τρελά ερωτευμένος.
Τι θεωρείται καλό ταίριασμα και τι όχι;
Η αγάπη δεν μετράει μόνο στον γάμο;
Θεέ μου.
Παντρέψου με.
Τι;
Ας πάρουμε την ευλογία των οικογένειών μας και ας παντρευτούμε.
Η οικογένειά σου θα πετάει από χαρά.
Κι αν όχι; Θα ζεις μαζί μου, όχι μαζί τους.
Άκου με.
Τελείωσα με το να παραμελώ τον εαυτό μου
για την αγάπη.
Σ' αγαπώ, αλλά εγώ είμαι πιο σημαντική για μένα.
Αγαπώ τον εαυτό μου περισσότερο.
Είναι ο μόνος τρόπος να ξεπληρώσω τη μαμά μου.
Τι;
Τι είπες μόλις τώρα;
Τι είπα;
Πες αυτό που μόλις είπες.
Με αγαπώ πιο πολύ.
Όχι, ακριβώς πριν από αυτό.
Σ' αγαπώ, αλλά είμαι…
Δεν μπορείς να μου το λες έτσι.
Έχω συγκλονιστεί.
Πίστεψέ με.
Ποτέ δεν θα σε αφήσω να νιώσεις λιγότερο από αυτό που είσαι.
Ποτέ.
Πού είναι η κα Κουόν;
Βγήκε έξω για λίγο.
Θα σου τηλεφωνούσα.
Για ποιο πράγμα;
Με πήρε ο Μπαν Τζι-σουνγκ.
Ακριβώς όπως υποπτευόμασταν,
ο κος Κο το οργάνωσε όλο.
Το ήξερα.
Πρέπει να βρούμε τα στοιχεία τώρα.
Ναι.
Συμφώνησε να δώσει όλα τα βασικά στοιχεία.
Φάνηκε να έχουν κακές σχέσεις;
Φυσικά και έχουν.
Γι' αυτό ήρθε σ' εμένα.
Από την οπτική γωνία του Μπαν Τζι-σουνγκ,
αν παραδεχτεί ότι ο κος Κο οργάνωσε τα πάντα,
θα χάσει την άδειά του για παραβίαση των κανόνων.
Αν λέει ότι η εταιρεία διαχείρισης περιουσίας τα χειριζόταν όλα ανεξάρτητα,
θα ήταν υπεύθυνος για πάνω από 80 δισ. γουόν σε ζημιές.
Όπως και να 'χει, είναι αδιέξοδο.
Επιπλέον, έμαθα ότι ο κος Κο
προσπαθεί να τα ρίξει όλα στον Μπαν Τζι-σουνγκ.
ΛΙ ΤΖΙΝ-ΓΟΥ
Ο κος Μπαν έλαβε υποστήριξη
από το Ίδρυμα Σενγκούν, που διοικείται από τον κο Σουνγκ-τσολ.
Του έδωσες τις πληροφορίες μας;
Με ρώτησε πού έκρυψα τα τεχνικά έγγραφα και του είπα ότι δεν υπάρχει κάτι τέτοιο
και ότι είναι όλα στο κεφάλι του κου Λι Σονγκ-μπιν.
- Γιατί; - Δεν φαίνεται ότι ο κος Μπαν
θα πρόδιδε τον κο Κο.
Μήπως ο κος Κο τον έστειλε για να δει τι σκαρώνουμε;
Γιατί το πιστεύεις αυτό;
Έχει την υποστήριξη του ιδρύματος του κου Κο.
Αλήθεια;
Τότε ο κος Μπαν θα ήταν προστατευόμενος του κου Κο.
Προστατευόμενος;
Ναι.
Οι δικηγορικές εταιρείες είναι για ανθρώπους
και ο κος Κο το έχει αναγάγει σε τέχνη.
Έκανε το ίδιο κόλπο σε άλλους.
Καλλιεργούσε ταλέντα μέσω εταιρικών χορηγιών πελατών
και έφτιαξε δίκτυα για να ενισχύσει τη βάση πελατών του.
Έχει ταλέντο στο να εξελίσσει ανθρώπους και να αποκομίζει τα οφέλη.
Ο κος Μπαν ίσως είναι ένας από αυτούς.
Προστατευόμενος του Κο Σουνγκ-τσολ.
Ωστόσο,
αν κινδυνεύει η ζωή του, θα θέλει να βρει διέξοδο.
Θα παραδώσουν
όλα τα στοιχεία στις τέσσερις μεθαύριο.
Τότε θα μάθουμε την αλήθεια.
Ναι.
- Ηρέμησε. - Κι εσύ το ίδιο.
Πάμε για ένα ποτό μετά τη δουλειά;
Συμβαίνει κάτι;
Πρόκειται για το πιο σημαντικό πράγμα στη ζωή μου.
- Θέλω να με ακούσεις. - Εντάξει.
Μπορεί να έρθει μαζί μας η Χιο-μιν;
Γιατί αυτή;
Δεν είμαι σίγουρος αν θα βοηθήσει,
αλλά χρειάζομαι μια γυναικεία οπτική.
Εντάξει.
Ευχαριστώ.
Βγαίνω με τη Μιν-τζονγκ.
Το ήξερα.
Μετά το γεύμα τις προάλλες, φερόσουν περίεργα.
Δεν εκπλήσσεσαι καν.
Τέλος πάντων, θέλω να παντρευτώ.
- Με ποια; - Με ποια;
Μόλις σας είπα.
Βγαίνω με τη Μιν-τζονγκ. Ποια άλλη θα ήταν;
Γιατί εκπλήσσεστε τόσο;
Τα πράγματα κινούνται πολύ γρήγορα.
Ακριβώς. Πολύ γρήγορα.
- Και; - Και;
Θεέ μου.
Τι είσαι, η ηχώ του;
Πες το επιτέλους.
Θες να την παντρευτείς, και;
Σκέφτομαι να της κάνω πρόταση γάμου,
αλλά φάνηκε
σαν να μην της αρέσει ο γάμος.
Σκέφτηκα να ζητήσω τη συμβουλή σας
για το πώς να κάνω την πρόταση.
Με τον κλασικό τρόπο.
Τι θα έλεγες να απαγγείλεις τους προσωπικούς σου όρκους αγάπης;
Πολύ απλό, αλλά πολύ διαισθητικό. Το λατρεύω.
Λοιπόν, τι να γράψω;
Θα ήθελα να σε βοηθήσω,
αλλά δεν έχω ιδέα.
Δεν είμαι καν σίγουρη
αν ο γάμος και η αγάπη πάνε μαζί.
Δεν με βοηθάς καθόλου.
Εσύ τι λες;
Εγώ;
Νομίζω
ότι ο γάμος είναι χτισμένος πάνω στην αγάπη.
Με την πάροδο του χρόνου, αυτή η αγάπη απλώς αλλάζει μορφή.
Γιατί;
Η αγάπη ανάμεσα σε ένα ζευγάρι
ξεκινά με πάθος, περνά από την πραγματικότητα
και τελειώνει με αλληλεγγύη.
Το να χάνεις το πάθος
δεν σημαίνει ότι χάνεις την αγάπη.
Αλληλεγγύη, αφοσίωση, αίσθηση ότι ανήκεις κάπου.
Είναι όλες διαφορετικές μορφές αγάπης.
Έχω μια απάντηση.
Στάσου.
Να το χρησιμοποιήσω αυτό; Άσε με να δανειστώ τα λόγια σου.
Τι είπες;
"Η αγάπη ξεκινά με πάθος".
"Περνά από την πραγματικότητα".
Το ξέρω.
"Περνά από την πραγματικότητα".
"Και τελειώνει με αλληλεγγύη".
- Μόνο έναν γύρο ακόμα. - Ακόμα έναν γύρο.
- Ακόμα έναν γύρο! - Ακόμα έναν γύρο!
Εσείς οι δύο μπορείτε να συνεχίσετε.
Μόνο έναν ακόμα, τότε.
- Ναι! - Ναι!
Απλώς το πίνεις μονορούφι.
- Με συγχωρείτε! - Ναι.
- Ένα σότζου ακόμα! - Βεβαίως.
Ευχαριστώ.
Στην υγειά μας! Ευχαριστώ.
Μπορείς να το κάνεις, Τζιν-γου!
Εμπρός, μελλοντικέ γαμπρέ!
ΔΙΚΑΣΤΗΡΙΟ
Αν το πουν αυτό, πρέπει να το αναφέρουμε.
Εντάξει;
Έρχονται.
Χρόνια και ζαμάνια, κυρία Κανγκ.
Έχεις μια ενδιαφέρουσα υπόθεση.
Εντάξει.
Γιατί δεν μπορεί ο ενάγων να ζητήσει διαζύγιο;
Ο ενάγων ζητά διαζύγιο, ισχυριζόμενος ότι η εναγόμενη είχε αισθήματα
για κάποιον άλλο.
Ωστόσο, σύμφωνα με το άρθρο 841 του Αστικού Κώδικα,
το διαζύγιο δεν μπορεί να κατατεθεί
αν υπήρξε συγχώρεση μετά ή συναίνεση πριν
από την ανάρμοστη συμπεριφορά άλλου μέρους.
Σε αυτήν την υπόθεση, ο ενάγων και η εναγόμενη συμφώνησαν σε γάμο
χωρίς συναισθηματικούς ή σωματικούς δεσμούς,
επιτρέποντας ξεχωριστές σχέσεις
και μοιραζόμενοι μόνο τα καθήκοντα ανατροφής παιδιού.
Αυτό συνιστά προηγούμενη συγκατάθεση κατά το άρθρο 841 του Αστικού Κώδικα.
Οπότε αν κάποιος έδωσε προηγούμενη συγκατάθεση ή αργότερα συγχώρεσε μια σχέση
δεν μπορεί να υποβάλει αίτηση διαζυγίου μετά;
- Όχι. - Σωστά.
Είναι καλή.
Η Χιο-μιν το χρησιμοποιεί αυτό εδώ.
Ο ενάγων λέει
όχι μόνο ότι η εναγόμενη είχε σχέση με άλλον άντρα,
αλλά και ότι δεν μπορεί να αντέξει έναν γάμο χωρίς αγάπη και σεξ.
Ακόμη και αν υπήρχε προηγούμενη συγκατάθεση,
αυτή έχει πλέον ανακληθεί.
Δεν καταλαβαίνετε τη σημασία ενός συμβολαίου;
Η μονομερής ανάκλησή του, το καθιστά άκυρο;
Ένα συμβόλαιο;
Ναι, το συμβόλαιο είναι άκυρο.
Από την αρχή, αυτή η συμφωνία αποκλείει την αγάπη και την οικειότητα
και τους επιτρέπει να βγαίνουν με άλλους.
Αρνείται την ουσία του γάμου.
Παραβιάζει τη δημόσια τάξη και ηθική. Είναι άκυρο.
Εν ολίγοις, ένας γάμος χωρίς αγάπη και σεξ είναι παραβίαση
της δημόσιας τάξης και ηθικής.
Αν ένας γάμος χωρίς αγάπη είναι παραβίαση της δημόσιας τάξης,
τότε οι γάμοι που βασίζονται σε πρακτικές συνθήκες είναι άκυροι;
Τότε, τα ζευγάρια χωρίς σεξουαλική επαφή ή εξασθενημένη αγάπη πρέπει να χωρίζουν.
Ο γάμος είναι μια ένωση όπου συμβαδίζουν
τα συναισθήματα και μοιράζονται οι σκοποί της ζωής.
Αυτή η συμφωνία έγινε από τον ενάγοντα και την εναγόμενη για την ανατροφή,
και διατήρησαν επιτυχώς την οικογένειά τους χωρίς πρόβλημα.
Ωστόσο, ο ενάγων τώρα επιδιώκει να διαλύσει αυτό το σταθερό σπιτικό,
επικαλούμενος μόνο μια αλλαγή συναισθημάτων.
Κυρία πρόεδρε,
αυτή η συμφωνία αντίκειται στις συζυγικές υποχρεώσεις της συνύπαρξης,
της στήριξης και συνεργασίας που ορίζει το άρθρο 826 του Αστικού Κώδικα.
Εάν το δικαστήριο το επιτρέψει,
μπορεί να οδηγήσει σε σημαντική σύγχυση
στο σύστημα που διέπει τις συζυγικές σχέσεις βάσει Κώδικα.
Το Ανώτατο Δικαστήριο κρίνει
ότι οι σεξουαλικές σχέσεις είναι απαραίτητες στον γάμο
και μια παρατεταμένη αναίτια άρνηση μπορεί να είναι λόγος διαζυγίου.
Αν η εναγόμενη θέλει να κρατήσει
τόσο πολύ τον γάμο της, ας κοιμηθεί με τον ενάγοντα.
Της λέτε να κοιμηθεί με έναν άντρα που δεν αγαπάει καν;
Γιατί να παντρευτεί
αφού δεν τον αγαπάει καν;
Γιατί η αγάπη είναι ένα ατελές συναίσθημα, ικανό να εξαντληθεί.
Γι' αυτό δεν παντρεύονται όλοι οι ερωτευμένοι
και όσοι παντρεύονται δεν είναι όλοι ερωτευμένοι.
Το ξέρεις πολύ καλά αυτό.
Κυρία πρόεδρε,
η υπόθεση που αναφέρει ο συνήγορος είναι μόνο ένα πρότυπο για έναν τυπικό γάμο
και δεν εφαρμόζεται αφού υπήρχε σαφής συμφωνία πριν τον γάμο
να μην έχουν σεξουαλικές σχέσεις.
Εντάξει. Να σας ρωτήσω κάτι.
Αφήστε τα συναισθήματα και το σεξ στην άκρη.
Λέτε ότι θέλετε το δικαστήριο
να επιτρέψει σε μια παντρεμένη γυναίκα να βλέπει άλλον άντρα;
Στάσου. Το βρίσκω πολύ προσβλητικό.
Ίσως πιστεύεις ότι το συμβόλαιό μας παραβιάζει τη δημόσια τάξη και ηθική.
Απ' ό,τι άκουσα, λεγόταν συμβόλαιο παλλακίδας;
Ισχύει για τέτοια πράγματα.
Δεν ήταν κάποιο ανήθικο ή ανώμαλο συμβόλαιο που κάναμε.
Το γνωρίζει. Κάνει τον δικηγόρο φερέφωνό του.
Δεν θα ξαναδώ τον Σανγκ-μιν.
Αυτό σου φτάνει;
Εναγόμενη,
παρακαλώ, ηρεμήστε.
ΕΝΑΓΟΜΕΝΗ
Κυρία πρόεδρε,
δεν θα υπάρξει πρόβλημα αν αφαιρέσουμε τη ρήτρα ανοιχτής σχέσης από το συμβόλαιο;
Αν λέτε ότι το συμβόλαιο είναι άκυρο μόνο και μόνο επειδή
είναι ένας γάμος χωρίς αγάπη και σεξ,
δεν είναι ξεπερασμένη η κρίση σας;
Σχετικά με αυτό το θέμα,
το δικαστήριο θα βγάλει μια συνολική απόφαση.
Κυρία πρόεδρε,
το συμβόλαιο αυτό βασίζεται στη σεξουαλική αυτοδιάθεση
και την κοινωνική ευθύνη για την ανατροφή παιδιού
και δεν παραβιάζει τη δημόσια τάξη.
Ο θεσμός του γάμου εξελίσσεται με τον χρόνο και τον πολιτισμό.
Δύο άνθρωποι από διαζευγμένες οικογένειες υπέγραψαν αυτό το συμβόλαιο
για να παρέχουν ένα καλύτερο περιβάλλον στο παιδί τους.
Απαιτούνταν κανόνες για να εξασφαλιστεί η προβλεψιμότητα
στην ανατροφή παιδιού και στην καθημερινή ζωή.
Καταλαβαίνω.
Το δικαστήριο θα αποφασίσει αν αυτή η σύμβαση αντιπροσωπεύει
μια εξελιγμένη μορφή γάμου ή μια δομή που υπονομεύει
τον ίδιο τον θεσμό.
Ο νόμος αντιπροσωπεύει το ελάχιστο όριο της ηθικής.
Κατά την εξέταση, θα αναλογιστούμε
τη φύση του γάμου και την αρχή της δημόσιας τάξης και ηθικής.
Υποβάλετε έγγραφα μέχρι την προθεσμία
και θα ορίσουμε ημερομηνία επόμενης ακρόασης.
Ας μιλήσουμε λίγο.
Για ποιο πράγμα;
Πηγαίνω σε τυφλά ραντεβού κάθε βδομάδα.
Μέχρι τρεις φορές τη βδομάδα.
Και;
Όταν γνωρίζω κάποια, το μετανιώνω.
Αναρωτιέμαι
γιατί σου το έκανα αυτό.
Εννοούσα όλα όσα είπα στο δικαστήριο νωρίτερα.
Ένας γάμος χωρίς αγάπη δεν λειτουργεί.
Ακόμα κι αν βρω καλύτερο ταίρι,
ποιο το νόημα αν δεν την αγαπώ;
Δεν κάνεις για μένα.
Γιατί όχι;
Θα γίνω καλύτερος.
Ξέχνα την αγάπη. Δεν είσαι πιστός.
Δεν θα έβγαινα με κάποιον σαν εσένα, πόσο μάλλον να τον παντρευόμουν.
ΞΕΝΟΔΟΧΕΙΟ ΛΙΛΣΙΟΥΜ
Έχουν περάσει 20 λεπτά. Πού είναι;
Θα του τηλεφωνήσω.
ΧΑΪΝΙΚ ΚΟΡ ΤΣΟΪ ΤΣΙΛ-ΧΙΟΝ
Γιατί με καλεί ο κος Τσόι της Χάινικ Κορ;
- Ποιος είναι αυτός; - Ο επικεφαλής της τεχνολογίας.
Σηκώστε το.
Εμπρός;
Ναι.
Τι; Τώρα;
Μπορείτε να υπογράψετε στο κάτω μέρος.
Τη στιγμή που θα υπογράψετε,
θα μεταφερθούν αμέσως 20 δισ. γουόν στον λογαριασμό σας.
Η προσφορά ισχύει μέχρι τις 6 το απόγευμα.
Έχετε 18 λεπτά ακόμα.
Είναι ο μόνος τρόπος.
Με 20 δισ. γουόν, θα καθαρίσουμε το δικό σας χρέος
αλλά και του Σανγκ-τζουν, του Γκον-τεκ και του Σουνγκ-ναμ.
Μην αφήσετε την οικογένειά σας
να χάσει το σπίτι της και να καταλήξει στους δρόμους.
Σας εμπιστευτήκαμε και πήραμε δανεικά για την έρευνα.
Εάν η Χάινικ Κορ μάς απολύσει,
είμαστε τελειωμένοι.
Είστε σίγουρος ότι αν υπογράψω εδώ,
το σχέδιο απολύσεων των υπαλλήλων της Χάινικ Κορ θα αποσυρθεί;
Ναι.
Ελέγξατε ήδη το συμβόλαιο αρκετές φορές.
ΟΠΤΑΛΙΝ
Μόνο εξουσιοδοτημένο προσωπικό επιτρέπεται εδώ.
Κάντε στην άκρη.
Ένα συμβόλαιο που συντάσσεται με εξαναγκασμό είναι άκυρο.
Δεν είναι δουλειά μου.
Απλώς ακολουθώ την εντολή να μην αφήσω κανέναν να μπει.
Η Χάινικ Κορ
δεν είναι μόνο χώρος εργασίας.
Είναι μια κληρονομιά διαμορφωμένη από το πάθος,
τη νεότητα κάθε υπαλλήλου.
Παρακαλώ, επιτρέψτε στους υπαλλήλους μου να συνεχίσουν να εργάζονται.
Ναι, σας δίνω τον λόγο μου.
Κύριε Λι,
είναι ώρα να πάρετε μια απόφαση.
ΥΠΟΓΡΑΦΩΝ ΛΙ ΣΟΝΓΚ-ΜΠΙΝ
ΕΚΧΩΡΗΤΗΣ ΛΙ ΣΟΝΓΚ-ΜΠΙΝ
Κυρία Κουόν!
Τι;
Φύγετε απ' τη μέση, κακοποιοί!
Κύριε Λι Σονγκ-μπιν!
- Σονγκ-μπιν! - Κύριε Λι!
Μη με αγγίζετε! Θα σας μηνύσω!
Αφήστε με!
Φύγετε!
Αφήστε με!
- Σονγκ-μπιν! - Κύριε Λι!
Πώς…
Παλιοκαρφί!
Πώς πήγες με την Όπταλιν;
Τι τρέχει μ' εσένα;
Μην το υπογράψεις αυτό, Σονγκ-μπιν.
Βγάλτε τους έξω τώρα!
Τι νομίζεις ότι κάνεις;
Κύριε Λι,
αυτό είναι απαράδεκτο.
Έχετε λιγότερο από 10 λεπτά.
Η προσφορά των 20 δισ. θα αποσυρθεί αυτόματα μετά τις 6 μ.μ.
Περιμένετε.
Δώστε μου ένα λεπτό.
Είμαι στριμωγμένος στη γωνία.
Το σπίτι μου έχει ήδη δημοπρατηθεί,
και εσύ, Σουνγκ-ναμ,
και οι άλλοι πήρατε δάνεια εξαιτίας μου.
Δεν φταις εσύ.
Δεν ανήκει μόνο σ' εσένα η Χάινικ.
Επενδύσαμε επειδή εμπιστευόμασταν την εταιρεία.
Αυτή η απόφαση ήταν δική μας.
Γιατί να αναλάβεις εσύ την ευθύνη;
Κύριε Λι,
αυτό δεν είναι σωστό.
Κύριε Λι.
Δώστε μας την ευκαιρία να το διορθώσουμε.
Λυπάμαι,
αλλά δεν θα υπογράψω τη συμφωνία.
Κύριε Λι!
Κύριε Μπαν, αυτό το λέτε δουλειά;
Κάνε μια καταγγελία Μπλουστόουν
και κατηγόρησε όλους τους εμπλεκόμενους για απάτη.
Εντάξει.
Κύριε,
γιατί δεν βρίσκουμε έναν τρόπο να επιβιώσουν όλοι;
Μπορούμε απλώς να πάμε στο δικαστήριο.
Σίγουρα θα κερδίσετε.
Αλλά η είσπραξη οφειλών είναι άλλο θέμα.
Η Μπλουστόουν έχει ήδη μοιράσει στους δικαιούχους 120 δισ. γουόν,
δεν υπάρχουν χρήματα στο ταμείο.
Ακόμη κι αν επιρριφθεί ευθύνη στον διαχειριστή περιουσίας ή στον Μπαν,
δεν έχουν να πληρώσουν.
Που σημαίνει ότι δεν θα κερδίσεις τίποτα ακόμα κι αν κερδίσεις την αγωγή.
Το ξέρεις αυτό.
Πουλήστε τη Χάινικ Κορ
στην Μπλουστόουν για 120 δισ. γουόν.
Θα φροντίσω η Μπλουστόουν να επιστρέψει τα 120 δισ. γουόν.
Κινηθήκαμε βάση της τεχνολογία της Χάινικ.
Χωρίς αυτή,
η ανάκτηση των 120 δισ. γουόν θα μας άφηνε σημαντικές απώλειες.
Θέλω κάθε στοιχείο που σχετίζεται με τον κο Κο Σουνγκ-τσολ.
Τι θα κάνετε μ' αυτά;
Θα τον πετάξετε έξω από τη Γιουλίμ;
Ναι.
Θα προτείνουμε την παύση του για παραβίαση συμφωνίας εταιρικής σχέσης.
Και
θα βεβαιωθούμε ότι δεν θα διαπράξει τέτοια προδοσία ξανά.
Πιστεύεις ότι αρχάριοι σαν εσένα
θα μπορούσαν να αγγίξουν τον κο Κο;
Υπάρχει ολόκληρη φατρία από πίσω.
Προστατευόμενοι σαν εμένα και υψηλόβαθμα στελέχη που ανατράφηκαν από τον ισχυρό Κο
είναι διασκορπισμένα σε όλο τον νομικό, οικονομικό και πολιτικό κόσμο.
Θα προσπαθήσω να τον αγγίξω, τότε.
Ο κος Λι Σονγκ-μπιν θα ολοκληρώσει την τεχνολογία
και θα δώσει στην Όπταλιν την αποκλειστική άδεια χρήσης.
Δηλαδή θα παραχωρήσετε τα δικαιώματα χρήσης, αλλά θα κρατήσετε την τεχνολογία;
Ναι, ο πηγαίος κώδικας θα παραμείνει ένα μαύρο κουτί
και θα παρέχεται σε φορμάτ AIP.
Αυτός είναι ο όρος.
Κρυπτογράφηση και πρόληψη της αντίστροφης μηχανικής.
Θα σας ενημερώσουμε για τα δικαιώματα χρήσης.
Κι αν αρνηθούμε;
Έχουμε εξασφαλίσει στοιχεία με τη βοήθεια του Χα Ντου-σικ.
Αυτό είναι περισσότερο από αρκετό
για να τον αγγίξω.
Απλώς θέλουμε περισσότερες αξιόπιστες αποδείξεις. Αυτό μόνο.
Δώστε μου
αυτήν την απόδειξη.
Χωρίς τον κο Σονγκ-μπιν,
η τεχνολογία δεν μπορεί ούτε να τελειοποιηθεί ούτε να υλοποιηθεί.
Ακόμα κι αν κερδίσεις την αγωγή,
η αποτυχία να εισπράξεις θα σου κοστίσει δισεκατομμύρια.
Και αν χάσετε την ευκαιρία να καταλάβετε την αγορά με την τεχνολογία,
η ζημιά θα είναι μεγάλη.
Αυτή η προσφορά ισχύει μόνο εδώ και τώρα.
Μαζί με το μερίδιο του κου Κο στα κέρδη, θα πείσω τους άλλους δικαιούχους
να επιστρέψουν τα 120 δισ. γουόν στην Όπταλιν.
Θα επιστρέψουμε τη Χάινικ στους αρχικούς της μετόχους
μόλις η επένδυση των 15 δισ. γουόν
αποπληρωθεί πλήρως με τόκους.
Οι αριθμοί δεν εμφανίζουν λογική συνέπεια.
Να προσθέσω κάτι ακόμη.
Ευχαριστώ, κύριε.
Εντάξει, γεια.
Θα δεχτούμε τη συμφωνία.
Γεια σας.
Όνομα για την κράτηση;
Χαρτ Λότζικ.
Ναι, η παρέα σας είναι ήδη εδώ.
Ακολουθήστε με.
- Από εδώ, παρακαλώ. - Σας ευχαριστώ.
Γεια σας.
Πώς;
Τι κάνεις εδώ;
Εσύ τι κάνεις εδώ;
Αποκλείεται. Από τη Χαρτ Λότζικ;
Μη μου πεις
ότι είναι αυτό που νομίζω.
Νομίζω πως είναι.
Γεια σας.
Έχω μια κυρία που είναι 11 χρόνια νεότερη
και δεν έχει παντρευτεί ποτέ.
Ψάχνω για κάποια πιο κοντά στην ηλικία μου που έχει περάσει από διαζύγιο.
Η ΤΝ αναλύει τις προτιμήσεις σας και την πραγματική σας συμβατότητα
και μετά προτείνει το πιο ισορροπημένο ταίρι.
Σύμφωνα με τις συστάσεις της ΤΝ μας,
ταιριάζετε απόλυτα. Γι' αυτό σας ταιριάξαμε.
Ακυρώνουμε το σημερινό ραντεβού.
Αν ξανασυμβεί, θα αποσύρω τη συνδρομή μου.
Πρέπει να σας έπιασε απροετοίμαστο
να σας ταιριάξουμε με κάποια νεότερη που δεν έχει χωρίσει.
Στο μέλλον, θα δώσουμε προτεραιότητα στις προτιμήσεις σας
πάνω από την ανάλυση της ΤΝ.
Σήμερα, ελπίζω να απολαύσετε το γεύμα σας
και να αξιοποιήσετε στο έπακρο τον χρόνο σας μαζί.
Όχι, προτιμώ να μην το κάνω.
Γεια σας.
Όχι.
Ειλικρινά νομίζω ότι ταιριάζουμε πολύ.
Αγόρασα ακόμη και καινούρια ρούχα και πήγα στο κομμωτήριο.
Το μέρος είναι υπέροχο για δείπνο.
Ναι. Εντάξει.
Θέλετε να παραγγείλετε;
Μας αφήνετε λίγο μόνους;
Έγινε κάποια παρεξήγηση.
Πρέπει να φύγω.
Απόλαυσε το γεύμα. Κερνάω εγώ.
Φάε μαζί μου.
Το φαγητό είναι καλό.
Είμαι σίγουρη ότι δεν έχεις φάει.
Είμαι εντάξει.
Μπορώ να παραγγείλω για ένα άτομο;
Παίρνουμε παραγγελίες για δύο ή περισσότερα άτομα.
Τότε θα παραγγείλω για δύο.
Είναι κεντρικό σημείο, δεν κάθονται άτομα μόνα τους εδώ.
Θα σας πείραζε να σας πάω στο μπαρ;
Θα παραγγείλουμε για δύο.
Εντάξει.
- Γιατί δεν με συμπαθείς; - Δεν το είπα ποτέ αυτό.
Είπα ότι δεν ταιριάζουμε.
Γιατί όχι;
Είσαι υφιστάμενή μου,
πολύ νεότερη από μένα και δεν έχεις παντρευτεί ποτέ.
Δεν πίστευα ότι αυτό θα ήταν μειονέκτημα.
Δεν είναι θέμα μειονεκτήματος.
Άρα λες ότι έχω περισσότερα προσόντα από τα απαιτούμενα.
"Η Χιο-μιν έχει περισσότερα προσόντα για το ταίρι της, τον Σοκ-χουν".
Είναι μόνο ένα ραντεβού, όχι γάμος.
Απλώς είσαι το ραντεβού μου σήμερα.
Έχεις ήδη αλλάξει το πρόγραμμά σου γι' αυτό.
Τι θα κάνουμε μετά;
Πρέπει να κάνουμε κάτι μετά το δείπνο;
Σοκ-χουν…
Σοκ-χουν;
Είσαι το ραντεβού μου σήμερα.
Δεν μπορώ να συνεχίσω να σε λέω κύριο Γιουν.
Τέλος πάντων, θα πληρώσεις για το δείπνο, έτσι δεν είναι;
Ναι.
Δεν μπορώ να ζω με έξοδα άλλου για δείπνο
και να μη σε κεράσω ένα φλιτζάνι καφέ.
Δεν έχω πρόβλημα με αυτό.
Εγώ έχω.
Αλλά ο καιρός σήμερα
είναι πολύ καλός μόνο για ένα φλιτζάνι καφέ.
Τι θα έλεγες για μια βόλτα στο πάρκο και μια μπίρα;
Χαμογέλασες.
Είναι ραντεβού.
Γι' αυτό βγαίνεις ραντεβού στα τυφλά.
Οπότε βασικά,
θα πρέπει να είναι μια διαζευγμένη τριαντάρα που της αρέσουν τα σκυλιά.
Λοιπόν,
δεν χρειάζεται η σύντροφός μου να ταιριάζει σε ένα καλούπι.
Απλώς νομίζω ότι θα ήταν πιο εύκολο αν εκείνη κι εγώ είχαμε παρόμοιο υπόβαθρο.
"Σύντροφος ζωής".
Μου αρέσει αυτός ο όρος.
Νομίζω ότι ο γάμος είναι δύσκολος.
Η αγάπη δεν είναι λόγος να παντρευτείς
και ο γάμος δεν εγγυάται ότι η αγάπη θα διαρκέσει.
Δεν διαχωρίζεται η αγάπη από τον γάμο,
αλλά είναι κάπως διαφορετικά.
Με ποιον τρόπο;
Λοιπόν,
αν αγάπη είναι να κοιτάμε ο ένας τον άλλο,
ο γάμος είναι
να κοιτάμε προς την ίδια κατεύθυνση.
Σωστά.
Μου άρεσε αυτό που είπες.
Τι είπα;
"Η αγάπη ανάμεσα σε ένα ζευγάρι ξεκινά με πάθος,
περνά από την πραγματικότητα και τελειώνει με αλληλεγγύη".
"Επειδή το πάθος έχει φύγει,
δεν σημαίνει ότι και η αγάπη έχει φύγει".
Συμφωνώ και εγώ με όσα είπες.
"Ο γάμος δεν είναι το αποκορύφωμα της αγάπης,
αλλά η διαδικασία εξάντλησής της".
Το ιδανικό μου
θα ήταν μια ισόβια σύντροφος,
που θα περπατούσε πλάι μου προς τον ίδιο στόχο.
Αλλά στην πραγματικότητα,
ο γάμος μου έμοιαζε με εξάντληση της αγάπης.
Και μερικές φορές…
νιώθω ότι η ζωή μου είναι αποτυχημένη.
Γιατί;
Επειδή πήρες διαζύγιο;
Ναι.
Δεν το νομίζω.
Μερικές αγάπες είναι επικές ιστορίες
και άλλες είναι μικρές ιστορίες.
Επειδή έγραψες μια μικρή ιστορία δεν σημαίνει ότι είναι αποτυχία.
Ώστε έτσι;
Ναι.
Δεν είναι αποτυχία.
Απλώς αυτό το βιβλίο τελείωσε.
Πρέπει να γράψεις ένα άλλο.
Με παθιασμένο ρομαντισμό.
Σωστά.
Τι έγινε;
Νομίζω ότι το τακούνι μου έσπασε.
Να σταματήσουμε να περπατάμε τώρα;
- Πάμε σπίτι; - Όχι.
Ας περπατήσουμε λίγο ακόμα.
Ο καιρός είναι καλός.
Ορίστε.
Παρεμπιπτόντως, άλλαξες κολόνια;
Ναι.
Γιατί;
Για να γράψω νέο μυθιστόρημα.
Ο κ. Γιουν ήταν εκεί;
Ναι.
Πώς έγινε αυτό;
Πώς πήγε; Χωρίσατε αμέσως;
Είπες ότι δείπνησες. Μαζί του;
Πες μας λεπτομέρειες. Μην αφήσεις τίποτα εκτός.
Και οι δύο σοκαριστήκαμε στην αρχή,
αλλά του ζήτησα να συνεχίσουμε το ραντεβού μας.
Θα έφευγε,
αλλά καταλήξαμε να δειπνήσουμε και να κάνουμε βόλτα μαζί.
Του κράτησα
το χέρι.
- Το χέρι; - Το χέρι;
Πώς ήταν;
- Ήταν ωραίο. - Ποιο ήταν ωραίο;
Παρηγορήσαμε
ο ένας τον άλλον.
Θεέ μου. Λένε ότι η παρηγοριά είναι ο σπόρος της αγάπης.
Της αγάπης;
Είναι το αφεντικό μου. Τι ασέβεια!
Άλλα λέει το πρόσωπό σου.
Δεν μας είπες ότι δεν χρειάζεσαι αγάπη;
Είπες ότι είμαστε ό,τι χρειάζεσαι.
Το πιστεύεις ακόμα αυτό;
Αυτό λέμε όταν τσακωνόμαστε ή χωρίζουμε με τα αγόρια μας.
- Δέξου το τώρα. - Τι να δεχτώ;
Ερχόμαστε πάντα δεύτερες η μία για την άλλη.
Αποκλείεται.
Είναι κακό αυτό;
Μου αρέσει.
Να έρχεσαι δεύτερη;
Ναι. Κοίτα.
Για εμάς, τα αγόρια, η οικογένεια ή ο μελλοντικός σύζυγός μας
και τα παιδιά θα είναι αναπόφευκτα πρώτα.
Αλλά οι πρώτες προτεραιότητες δεν είναι τέλειες.
Μας πληγώνουν και μας απογοητεύουν.
Μερικές φορές, μας προδίδουν.
Αλλά δεν πειράζει
γιατί πάντα έχουμε δεύτερες προτεραιότητες για να μας στηρίξουν.
Η μία προστατεύει την άλλη, όντας ένα βήμα πίσω.
Αυτές είμαστε.
Αυτό είναι συγκινητικό.
Έχεις δίκιο.
Μπορώ να αγαπήσω ξανά και να περάσω όλα τα σκαμπανεβάσματα
επειδή είστε εκεί και με υποστηρίζετε.
- Έλα τώρα. - Χριστέ μου.
Σας αγαπώ.
Εγώ όχι.
- Σας αγαπώ. - Σταμάτα.
Φτάνει.
ΓΙΟΥΛΙΜ
Οπότε βασικά,
για να εκδιώξετε τον κύριο Κο Σουνγκ-τσολ,
χρειάζεστε τη συγκατάθεσή μου.
Σωστά.
Κύριε Κιμ,
αυτό αφορά την τιμή και την ίδια την ύπαρξη της Γιουλίμ.
Καταλαβαίνω.
Δώστε μου λίγο χρόνο να σκεφτώ.
Εντάξει.
Πάρτε τον χρόνο σας και ενημερώστε με.
Μην κάνετε τίποτα μέχρι να πάρω μια απόφαση.
Μάλιστα, κύριε.
Θεέ μου.
Πέρασε καιρός.
Από όταν ήμουν έξω και έκανα πωλήσεις,
απλώς έπινα το ποτό μου χωρίς να το απολαμβάνω.
Πίναμε σαν νεροφίδες τότε.
Θυμάσαι;
Όταν ήμασταν στις πωλήσεις, ήπιαμε τόσο πολύ οι τρεις μας,
μαζί με τον Μιονγκ-τζιν, που καταλήξαμε στο νοσοκομείο.
Το θυμάμαι αυτό.
Θεούλη μου.
Οι δικηγορικές εταιρείες ήταν σαν λόμπι, που προσλάμβαναν πρώην αξιωματούχους
από την Επιτροπή Ανταγωνισμού και την Υπηρεσία Χρηματοοικονομικής Εποπτείας
για να μειώσουν τα πρόστιμα και να προσαρμόσουν τις κυρώσεις.
Αυτό κάναμε τότε.
Σήμερα, θα είχαμε μεγάλο πρόβλημα αν το κάναμε αυτό.
Υπάρχουν πράγματα
που επιτρέπονταν παλιά, όχι πλέον.
Εμπρός, λοιπόν.
Ορίστε;
Με ακολουθείς μέρες και δεν μπορείς να το βγάλεις από μέσα σου.
Λοιπόν…
Τι συμβαίνει;
Ήρθε η Κουόν Να-γιον σ' εσένα;
Ναι.
Θυμάσαι
τι μου είπες όταν πρωτοξεκινήσαμε τη Γιουλίμ;
Τι είπα;
Όταν σε ρώτησα
γιατί μου έδινες τόσες πολλές μετοχές,
λέγοντας ότι δεν είχα κάνει πολλά,
είπες ότι θα είναι
το τελευταίο αντίβαρο για να προστατέψεις τη Γιουλίμ.
Εγώ το είπα αυτό;
Δεν κατάλαβα τι σήμαινε τότε,
αλλά τώρα το καταλαβαίνω.
Με κράτησες ως μέτρο προστασίας
αν ποτέ γινόσουν διεφθαρμένος στο μέλλον.
Μπορούσες να κανονίσεις τη δομή μετοχών
έτσι ώστε κανείς να μην μπορεί να σε διώξει.
Αλλά αντίθετα, έβαλες έλεγχο στον εαυτό σου.
Με επέλεξες ως το τελικό μέτρο προστασίας
για να αποτρέψεις τα καπρίτσια σου ή τη διαφθορά
να καταστρέψουν τη Γιουλίμ.
Νομίζεις ότι είσαι σημαντικός για την εταιρεία;
Θεέ μου.
Έχεις δίκιο.
Ο λόγος που σε διάλεξα είναι
επειδή πίστευα ότι πάντα θα έπαιρνες
ανιδιοτελείς αποφάσεις για τη Γιουλίμ.
Ξέρω ότι δεν είμαι τόσο καλός δικηγόρος.
Αλλά έχω ταλέντο να αναγνωρίζω ταλαντούχους ανθρώπους
και να τους καλλιεργώ τη γενναιοδωρία και τη σοφία.
Πιστεύω ότι αυτά τα συγκεντρωμένα ταλέντα θα γίνουν η ραχοκοκαλιά της Γιουλίμ
και το οχυρό που θα χτίσουν θα στηρίζεται σε σταθερά θεμέλια,
όχι σε κινούμενη άμμο.
Το όνομα "Γιουλίμ" φτιάχτηκε
παίρνοντας έναν χαρακτήρα από το δικό μου όνομα.
Με βάση την αφοσίωση που μου ενστάλαξες,
θα εκτελέσω την αποστολή
που μου άφησε ο προηγούμενος εαυτός σου,
ακόμα κι αν είναι εναντίον σου τώρα.
Αυτό δεν είναι συζήτηση.
Είναι προειδοποίηση.
Αυτή είναι η Χιο-μιν;
Τι κάνεις εδώ;
Γεια σου, Χιο-μιν.
Δεν έχω ξαναδεί αυτό το ντύσιμο.
Πόσο κομψό.
Η Τσέρι πρέπει να πεινάει.
Πρέπει να την ταΐσω.
Πέρνα μέσα.
- Γυρίσαμε, Τσέρι. - Θεέ μου.
Έχεις φάει;
Έφαγες;
Σωστά. Φαγητό.
Όχι.
Να ταΐσω γρήγορα την Τσέρι και θα φάμε κι εμείς.
Χαίρομαι που σε βλέπω έτσι ξαφνικά.
Πήγαινε να πλύνεις χέρια.
Πρέπει να αλλάξεις κι εσύ, γλυκέ μου.
- Θα τα κάνω εγώ. - Εντάξει.
Κάθισε.
Μαμά…
Θεία.
Πιθανόν να σε εξέπληξα με το να εμφανιστώ απροειδοποίητα.
Πώς μπορείς να μιλάς;
Με ακούς;
Εγώ…
μπορώ να διαβάζω τα χείλη.
ΓΙΑ ΤΗΝ ΤΣΕΡΙ
Σ' ευχαριστώ.
Χιο-τζου.
Μπορώ να σε ξαναδώ;
Έμαθα τη νοηματική γλώσσα
για να σου μιλήσω σε περίπτωση που σε δω.
Συγγνώμη.
Πάντα ένιωθα άσχημα.
Κόρη μου.
Συγγνώμη.
Δεν ερχόμουν όλον αυτόν τον καιρό, επειδή νόμιζα ότι μπορεί να είσαι εδώ
και γι' αυτό ήρθα σήμερα.
Ήμουν ευτυχισμένη, είμαι ευτυχισμένη
και θα παραμείνω ευτυχισμένη.
Εντάξει.
Δεν είμαστε εδώ για ευχάριστο λόγο, οπότε ας μπούμε στο ψητό.
Προτείνεις την παύση μου;
Ναι.
Κυρία Κουόν, κοίτα γύρω σου.
Υπολογίζοντας τους Σιν Μιονγκ-τζιν, Κο Σουνγκ-τσολ, Κιμ Γιουλ-σονγκ, Κο Τε-σοπ,
Τσόι Χούι-τσολ, συν τις μετοχές μου, ξεπερνάμε την πλειοψηφία.
Ό,τι κι αν κάνετε,
η πρόταση για την παύση του κου Κο δεν μπορεί να περάσει.
Ωστόσο, θα δοκιμάσω.
Ποιος ξέρει;
Κάποιος που νόμιζες ότι ήταν μ' εσένα ίσως υποστηρίξει την παύση.
Θεέ μου.
Ας ακούσουμε τους όρους σας πρώτα.
Με διόρισες επικεφαλής, άσε με να κάνω τη δουλειά μου.
Κατά την τριετή θητεία μου,
θέσατε τα δικαιώματα ψήφου του κου Σιν Μιονγκ-τζιν
και τα δικά σας στην εμπιστοσύνη μου.
Και
μην ξαναπροσπαθήσεις να με εκδιώξεις
με δολοπλοκίες.
Πάνω απ' όλα,
κόψε το βρόμικο κόλπο να χρησιμοποιείς έναν νεαρό
για να δημιουργήσεις ένα σκάνδαλο.
Έναν νεαρό;
Αυτό…
Καταλαβαίνω. Ας το κάνουμε αυτό.
- Κύριε Κο. - Φέρε μου τα χαρτιά. Θα τα υπογράψω.
Γιατί δεν το σκέφτεστε λίγο;
Μπορείτε να φύγετε, κύριε Χα.
Μα κύριε Κο…
Μάλιστα, κύριε.
Μπήκες στη Γιουλίμ
όταν είχαμε
λιγότερους από 30 δικηγόρους,
έτσι δεν είναι;
Ναι.
Εσύ μου πήρες συνέντευξη.
Θυμάμαι καθαρά τη μέρα.
Φαινόσουν τόσο έξυπνη που ήξερα ότι θα ήσουν καλή.
Ο κος Κιμ Γιουλ-σονγκ ήρθε σ' εμένα.
Είχα ξεχάσει για μια στιγμή
τι σημαίνει η Γιουλίμ για μένα.
Η παραίτησή μου δεν είναι εξαιτίας της πίεσής σου.
Είναι εξαιτίας της αγάπης μου για τη Γιουλίμ.
Η Γιουλίμ είναι σαν παιδί μου.
Έριξα ό,τι έχω σε αυτήν.
Αλλά αυτόν τον καιρό,
αισθάνομαι ότι χρειαζόμαστε μια φρέσκια αλλαγή
επειδή η προσκόλληση στους παλιούς τρόπους δεν θα μας πάει πουθενά.
Γι' αυτό σου δίνω την ευκαιρία
να δεις αν μπορείς να κάνεις μια αλλαγή.
Ναι, κύριε Κο.
Κάποιοι χρησιμοποιούν τον νόμο σαν όπλο
και κάποιοι σαν εργαλείο.
Ποια είναι η διαφορά μεταξύ τους;
Δεν είμαι σίγουρη.
Ο πρώτος προσπαθεί να υποστηρίξει τον νόμο,
ενώ ο δεύτερος προσπαθεί να κυριαρχήσει σε αυτόν.
Ο δεύτερος είμαι εγώ και ο πρώτος είσαι εσύ.
Δυστυχώς, ούτε μια φορά ο πρώτος
δεν νίκησε τον δεύτερο.
Με όλο τον σεβασμό,
το να εκμεταλλεύομαι κενά του νόμου
για να αποκτήσω κέρδος και να τον χειραγωγήσω όπως κάνετε εσείς
δεν είναι ο δρόμος που θα πάρω.
Θα χρησιμοποιήσω τον νόμο ως όπλο
για να χτίσω ένα δίκαιο σύστημα.
Βλέπετε,
το ίδιο σκεφτόμουν και εγώ όταν ήμουν στην ηλικία σου.
Πίστευα ότι η ικανότητα μόνο θα ήταν αρκετή για να πετύχω.
Αλλά στην πραγματικότητα, δεν είναι ποτέ τόσο απλό.
Θα το αντιμετωπίσω και θα το κρίνω μόνη μου.
Όπως θέλεις.
Απλώς μη σπάσεις.
Η αληθινή δύναμη βρίσκεται στην ευελιξία
να λυγίζεις μερικές φορές αντί να σπας.
Με αυτήν την έννοια,
κάντε καλή χρήση του κου Γιουν.
Για κάποια σαν εσένα, μπορεί να αποδειχθεί ανεκτίμητος.
Ευχαριστώ για τη συμβουλή.
Έχω ένα άλλο ραντεβού τώρα.
Σωστά. Να πηγαίνω, τότε.
Σε παρακαλώ…
να προσέχεις τη Γιουλίμ.
Θα το κάνω, κε Κο.
Τα πήγες καλά.
Ας το κάνουμε σωστά.
Θα ανακοινώσω την ετυμηγορία.
Από την αρχή,
ο ενάγων, Κο Μιν-τσαν, και η εναγόμενη, Παρκ Χιον-γιονγκ,
δεν είχαν καμία πρόθεση για σωματική ή συναισθηματική ένωση
και από τότε αυτό διατηρήθηκε χωρίς την ουσία του γάμου.
Επιπλέον, ο ενάγων έχει ξεκάθαρα εκφράσει
την αδυναμία συνέχισης του γάμου
και η γνήσια πρόθεση της εναγόμενης να συμφιλιωθεί
δεν μπορεί να αναγνωριστεί. Λαμβάνοντας υπόψη αυτές τις περιστάσεις,
το δικαστήριο κρίνει ότι το θέμα εμπίπτει
στο Άρθρο 840, Παράγραφος 6 του Αστικού Κώδικα,
μια σοβαρή αιτία που καθιστά δύσκολη τη συνέχιση του γάμου
και αποδέχεται το αίτημα του ενάγοντος
για διαζύγιο.
Ως κάποια που έχει χειριστεί πολλές υποθέσεις διαζυγίου,
θα προσθέσω μόνο ένα σχόλιο.
Η αγάπη δεν είναι τέλεια
και ο γάμος είναι η διαδικασία να αντέξεις αυτήν την ατελή αγάπη μαζί με κάποιον.
Αυτή η διαδικασία μπορεί να είναι δύσκολη και να αποτύχει.
Και μερικές φορές επιλέγεται το διαζύγιο.
Ωστόσο, αν αποκλείσουμε την αγάπη εξαρχής
μόνο και μόνο επειδή είναι δύσκολη,
χάνουμε την πιο ουσιαστική αξία
στο ταξίδι του γάμου.
Αν και η συζυγική σχέση θα τελειώσει,
ελπίζω ότι η ειλικρίνεια και η ευθύνη που υπήρχε μέσα της
θα παραμείνει για πολύ καιρό.
Με αυτό ολοκληρώνεται η απόφαση του δικαστηρίου.
Τα έβγαλες πέρα καλά.
Αυτή η απόφαση βλέπει την αγάπη ως την ουσία του γάμου,
αλλά πιστεύω ότι η ευθύνη μπορεί επίσης να είναι η ουσία του.
Ελπίζω να καταλαβαίνεις ότι αυτό το αποτέλεσμα δεν ακυρώνει
την ευθύνη σου ως γονέα
ή τον σεβασμό και την ειλικρίνεια που περιέχονται σε αυτό.
Δεν το σκέφτομαι έτσι.
Ευχαριστώ, κύριε Γιουν.
Ευχαριστώ, κυρία Κανγκ.
Ευχαριστώ.
Θα πάω
να πάρω τον Μιν.
Αν έχεις χρόνο…
Θεέ μου.
Δεν πειράζει.
Να πηγαίνω.
Θα έρθω κι εγώ.
Ας πάμε και για φαγητό.
Αλήθεια;
Θα βρεις χρόνο;
Τότε ας φάμε μαζί, οι τρεις μας.
Τρώμε έξω πολύ συχνά αυτές τις μέρες.
Κι εσύ τρως συχνά έξω.
Κι αν το έκζεμα του Μιν επιδεινωθεί;
Βρήκα ένα μέρος που μαγειρεύει μόνο βιολογικά.
Με ελαφριά καρυκεύματα.
Αλήθεια; Πού;
Είσαι καλά;
Μην αγχώνεσαι.
- Δεν αγχώνομαι. - Σοβαρά;
Γιατί αγχώνομαι εγώ;
- Κι εγώ επίσης. - Ναι;
Είναι ήδη αποφασισμένο, σωστά;
Είναι απλώς τυπικό, έτσι;
- Όχι. - Τι;
Μπορεί να πει όχι;
Ναι.
Αυτό είναι τρελό.
Τι σε έκανε τόσο σίγουρο ώστε να μας καλέσεις;
Ξέρεις σε τι διαφέρει η συμβίωση από τον γάμο;
Σε τι;
Συμβίωση είναι μια συμφωνία μεταξύ δύο ανθρώπων,
αλλά γάμος είναι η αναγγελία της συμφωνίας σε οικογένεια, φίλους και τον κόσμο.
Έτσι ακόμα και μια πρόταση γάμου χρειάζεται μάρτυρες.
Ειδικά αν κάποιος σαν τον κο Γιουν είναι εδώ,
έχει μεγάλη βαρύτητα.
Έχεις δίκιο.
Η Χιο-μιν είπε ότι θα έρθει καλύπτοντας τα μάτια της Μιν-τζονγκ,
οπότε ξεκινήστε τη μουσική μόλις εμφανιστεί η Μιν.
- Μάλιστα, κύριε! - Ωραία.
Έρχονται.
Εντάξει!
Δεν έχω ξανανιώσει κάτι τέτοιο.
Πρόσεχε.
Το έδαφος έχει εξογκώματα.
Πρόσεχε.
Προς τα δεξιά.
- Πόσο ακόμα; - Σχεδόν έφτασες.
- Τι είναι αυτό; - Πρόσεχε.
- Μπορείς να σταθείς εδώ. - Εδώ;
Να ανοίξω τα μάτια μου;
Γιατί χειροκροτούν;
Τι είναι όλα αυτά;
Μιν-τζονγκ,
γεια.
Σημείωσα
μερικά λόγια χθες
για αυτήν τη στιγμή.
Ένας όρκος της αγάπης μου για σένα, αγαπημένη μου.
"Αγαπημένη μου";
ΟΡΚΟΙ ΑΓΑΠΗΣ
Τι κάνεις;
Έλα.
"Όρκος αγάπης".
"Μαζί σου, θα λατρεύω
την πρώτη σπίθα της αγάπης μας ακόμα και με το πέρασμα του χρόνου
και θα διατηρήσω τον σεβασμό και την εμπιστοσύνη μου σ' εσένα.
Είθε η σημερινή αγάπη να συνεχιστεί και αύριο
και η αυριανή αγάπη να βαθύνει στην αιωνιότητα.
Το όνομα αυτής της αιωνιότητας…"
Τώρα που το διαβάζω δυνατά,
είναι λίγο περίεργο.
Όλα ακούγονται πολύ τέλεια,
οπότε δεν ακούγονται σαν δικά μου λόγια.
Σωστά;
Λιγάκι.
Συνεχίζω να λέω σ' αγαπώ
και υπόσχομαι ότι η αγάπη θα διαρκέσει για πάντα,
αλλά η αλήθεια είναι
ότι δεν είμαι καν σίγουρος ότι ξέρω τι είναι αγάπη.
Υποθέτω ότι βγάζει νόημα.
Στην τελική,
κανείς δεν μας λέει
πώς πρέπει να αγαπάμε ο ένας τον άλλον.
Έτσι φαίνεται
ότι μαθαίνουμε τι είναι αγάπη
μόνο αφού πληγωθούμε
και συνειδητοποιούμε την αξία της μόνο αφού τη χάσουμε.
Έτσι, βήμα προς βήμα,
έχουμε
καταλάβει την αγάπη.
Έτσι για μένα, η αγάπη μοιάζει
με ταξίδι αμφισβήτησης,
στοχασμού και εμπειρίας,
καθώς αναζητώ
τη δική μου απάντηση.
Και θέλω να κάνω…
αυτό το ταξίδι μαζί σου.
Δεν θα ορκιστώ ότι η αγάπη μου θα διαρκέσει για πάντα,
όπως έγραψα εδώ.
Αλλά υπάρχει μια υπόσχεση που πραγματικά θέλω να δώσω.
Θέλω να έρθω μαζί σου μέχρι το τέλος,
να δω τι κρύβεται πέρα από τον όρκο αγάπης.
Θα είμαι ο σύζυγος
που θα στέκεται στο πλευρό σου,
θα βλέπω να μεγαλώνουμε και να αλλάζουμε πέρα από τη νιότη μας
και θα σε προστατεύω
μέχρι το τέλος.
Ορίστε.
Πήρα…
ένα αρκετά μεγάλο δαχτυλίδι.
Θα με παντρευτείς;
Περπατάς συχνά εδώ;
Ναι.
Όταν έχω διάφορα στο μυαλό μου.
Τι σκεφτόσουν σήμερα;
Σκεφτόμουν συνέχεια αυτό που είπε η δικαστής σήμερα.
Κι εγώ το ίδιο.
Έχοντας αγαπήσει,
ξέρω πόσο ατελής μπορεί να είναι η αγάπη.
Έχω πληγωθεί
και έχω αποτύχει,
οπότε σκέφτηκα ότι ίσως θα ήταν πιο σοφό
να συναντήσω κάποια που θα είναι καλό ταίρι
και να ζήσω μια σταθερή, αδιάφορη ζωή
αντί να κυνηγήσω τον έρωτα.
Ώστε γι' αυτό διάλεξες ένα γραφείο γνωριμιών.
Πέρασες καλά μαζί μου, έτσι;
Δεν ήταν άσχημα.
Έλαβα παρηγοριά που δεν περίμενα.
Σου είπα ότι θα ήταν καλό.
Αλλά δεν είσαι μόνο εσύ.
Κι εγώ το ίδιο σκεφτόμουν.
Σκέφτηκα ότι αν αγαπούσα λιγότερο, θα πονούσα λιγότερο.
Έτσι νόμιζα
ότι αν έβρισκα ένα κατάλληλο ταίρι,
ίσως θα ήταν πιο εύκολο.
Αλλά αυτό που είπε η δικαστής με συντάραξε.
Αν πάρω τον εύκολο δρόμο,
θα καταλήξω να αγνοώ την ουσία όλων αυτών.
Ναι.
Αλλά ταυτόχρονα, κατάλαβα αυτό που είπες
για την ουσία του γάμου που είναι η ευθύνη.
Και τα δύο μετράνε.
Η αγάπη και η ευθύνη.
Αλλά κανένα δεν είναι εύκολο.
Γι' αυτό χωρίζουν οι άνθρωποι.
Το διαζύγιο δεν είναι το τέλος.
Ειδικά η τελευταία υπόθεση.
Σωστά.
Ο σύζυγος της κας Παρκ πιθανότατα ήθελε διαζύγιο
όχι για να τελειώσει τη σχέση,
αλλά για να ξεκινήσει από την αρχή με μια νέα μορφή.
Υποθέτω ότι το διαζύγιο δεν είναι το τέλος,
αλλά μια νέα γραμμή εκκίνησης.
Μπορεί να έχασα, αλλά ήταν ωραίο.
Τι εννοείς;
Ανεξαρτήτως αποτελέσματος, νιώθω ότι έμαθα για την αγάπη στην αίθουσα δικαστηρίου.
Τα λόγια της δικαστίνας είχαν αντίκτυπο σ' εμένα
και η πρόταση του κου Λι στο τέλος ήταν το τέλειο φινάλε.
Ήσουν στα πρόθυρα να κλάψεις.
"Δεν ξέρω
τι κρύβεται πέρα από τον όρκο αγάπης".
Όταν το άκουσα αυτό, μου ήρθε να δακρύσω.
Μερικές φορές στους γάμους έχω έναν κόμπο στον λαιμό.
Και τα είπες όλα αυτά στο δικαστήριο;
Εσύ μιλούσες ως δικηγόρος;
Πενήντα πενήντα.
Όπως είπε ο κος Λι, δεν είμαι σίγουρη αν ξέρω τι είναι αγάπη.
Παρόλα αυτά, έμαθα πολλά από την αντιμετώπιση υποθέσεων στη Γιουλίμ
όπως σήμερα.
Τι έμαθες;
Αγάπη;
Ναι. Αγάπη.
Μεταξύ ενός άντρα και μιας γυναίκας.
- Μπράβο. - Ευχαριστώ.
Ευχαριστώ.
Την αγάπη των γονιών για τα παιδιά τους.
Την αγάπη των παιδιών για τους γονείς τους.
Και
την αγάπη μεταξύ συζύγων.
Συγγνώμη.
Και την αγάπη που δείχνουμε στους άλλους.
Ευχαριστώ που μου θύμισες ότι η αγάπη παίρνει πολλές μορφές,
και που μου έμαθες
πώς να καταλαβαίνω και να θεραπεύω τις πληγές
που έρχονται μαζί της.
Αλλά ακόμα δεν ξέρω
τι είναι η αληθινή αγάπη.
Τι νομίζεις ότι είναι η αγάπη;
Λοιπόν…
Για μένα, αγάπη είναι…
ΠΈΡΑ ΑΠΌ ΤΟ ΓΡΆΜΜΑ ΤΟΥ ΝΌΜΟΥ
Υποτιτλισμός: Αθηνά Ψυχογιού